CELEX: 32005R1139
Language: et
Date: 2005-07-15 00:00:00
Title: Komisjoni määrus (EÜ) nr 1139/2005, 15. juuli 2005, teatavate kaupade klassifitseerimise kohta kombineeritud nomenklatuuris

16.7.2005   
            
            
               ET
            
            
               Euroopa Liidu Teataja
            
            
               L 185/8
            
         
      KOMISJONI MÄÄRUS (EÜ) nr 1139/2005,
   15. juuli 2005,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesolevas määruses sätestatud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuli 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 493/2005 (ELT L 82, 31.3.2005, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Lausriideleht mõõtmetega ligikaudu 0,60 × 0,96 m, ühelt poolt kaetud aromaatsete ürtide seguga (rosmariin 30 %, pune 15 %, salvei 15 %, basiilik 20 %, tüümian 20 %).
                  Lausriideleht pannakse küpsetusvormi enne teatavate roogade küpsetamist (pasteet, sink jne). Aromaatsete ürtide maitse imbub küpsemise ajal toidusse.
                  Lausriideleht ei ole mõeldud valmistoidu lõppümbriseks.
               
               
                  2106 90 92
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 9 märkusega 1, grupi 56 märkuse 1 punktiga a ning CN-koodide 2106, 2106 90 ja 2106 90 92 sõnastusega.
                  Toodet ei saa klassifitseerida grupi 56 lausriidena, sest lausriideleht on vaid alusmaterjaliks (grupi 56 märkuse 1 punkt a).
                  Aromaatsete ürtide segu koosneb rubriigi 0910 (tüümian, 20 %) ja rubriigi 1211 (muud taimed, 80 %) taimedest ja taimeosadest.
                  Nimetatud koostisega segud ei kuulu rubriiki 0910 ega rubriiki 1211 (grupi 9 märkus 1 ja HS selgitav märkus, rubriik 1211, lõik 7).
                  Kuna tegemist on muude koostisaineteta aromaatsete ürtide seguga, ei loeta antud toodet maitseaineseguks rubriigist 2103.
                  Antud toode klassifitseeritakse rubriiki 2106, nagu on viidatud HS selgitavate märkuste rubriigi 1211 lõigus 7.